བང་ཀྲིན་ཀྲུང་གིས་མཚམས་སྦྱོར་གནང་བ་ལྟར་ན་ཐང་བོད་གནའ་ལམ་ནི་ཀྲུང་གོའི་ལོ་རྒྱུས་ཐོག་གི་འགྲིམ་འགྲུལ་ལམ་ཐིག་གལ་ཆེན་ཞིག་ཡིན་ལ་ཐང་རྒྱལ་རབས་ཀྱི་རྒྱལ་ས་ཁྲང་ཨན་ནས་བོད་ཆེན་པོའི་རྒྱལ་ས་ལྷ་ས་བར་ཏེ་ལྗོངས་ཞིང་ལྔ་བརྒལ་བའི་རིང་ཚད་སྤྱི་ལེ་༣༠༠༠ལྷག་ཡོད།ཀྲུང་ཡོན་གྱི་རྒྱལ་རབས་དང་མཚོ་བོད་མཐོ་སྒང་དེ་མིན་ཡ་གླིང་ལྷོ་མར་བགྲོད་པའི་ལམ་ཁ་གཙོ་བོ་ཞིག་དང་གནའ་བོའི་ཀྲུང་ཡོན་ས་ཁུལ་དང་མཚོ་བོད་མཐོ་སྒང་དེ་མིན་ཡ་གླིང་ཤར་ལྷོར་ཆབ་སྲིད་བརྗེ་རེས་དང་།འགྲིམ་འགྲུལ་ཉོ་ཚོང་།རིག་གནས་ཁྱབ་སྤེལ་བཅས་བྱེད་པའི་ལམ་ཁ་གཙོ་བོ་ཞིག་ཀྱང་ཡིན།ལམ་ཐིག་འདིས་གནའ་བོའི་དར་གོས་ཚོང་ལམ་ལ་ཁ་གསབ་བྱས་ཡོད་པས་མེས་རྒྱལ་གྱི་མངའ་ཁོངས་ཆ་ཚང་དང་།མི་རིགས་མཐུན་སྒྲིལ།རྒྱལ་ཁབ་གཅིག་གྱུར།ཕྱི་ཕྱོགས་བརྗེ་རེས་སོགས་ལ་བྱེད་ནུས་གལ་ཆེན་ཐོན་ཡོད།